
Előkészítő: Vagyongazdálkodási Főosztály

Előterjesztés
Gazdasági Bizottság részére

Tisztelt Bizottság!

Eladó kizárólagos tulajdonát képezi a Budapest V. kerület 24244/0/A/15 hrsz. alatt felvett, természetben Budapest V. kerület Semmelweis utca 15. III/10/A. sz. alatt található, 57 m2 alapterületű, lakás megnevezésű ingatlan, a közös tulajdonból hozzá tartozó 522/10000 közös tulajdoni hányaddal, melyet Vevők részére kíván értékesíteni. 

Felek az ingatlan vételárát 15.000.000,- Ft (263.158,- Ft/m2) összegben határozták meg. 

Vevők a szerződés aláírásával egyidejűleg megfizettek Eladó részére 1.500.000,- Ft foglalót, melyből Eladó tehermentesíti az ingatlant. Az elővásárlási jogról lemondó nyilatkozatok okiratszerkesztő ügyvéd részére történő átadását követő 3 munkanapon belül, Vevők 1.000.000,- Ft vételárrészletet kötelesek teljesíteni. A fennmaradó 12.500.000,- Ft utolsó vételárrészletet Vevők 2013. május 8. napjáig kötelesek Eladó által megjelölt bankszámlára átutalni azzal a feltétellel, hogy Eladó a „nullás igazolásokat” bemutatja. 

Eladó az ingatlant a teljes vételár megfizetésével egyidejűleg kiürített és beköltözhető állapotban Vevők birtokába bocsátja.

A kulturális örökség védelméről szóló 2001. évi LXIV. törvény 86. § (4) bekezdése szerint műemlék, műemlék jellegű, városképi jelentőségű kategóriában védett ingatlanok tekintetében a fővárosban lévő ingatlan esetén a fővárosi önkormányzatot elővásárlási jog illeti meg. 

Területgazdálkodási szempontból nem javaslom az elővásárlási jog gyakorlását.
Határozati javaslat

A Gazdasági Bizottság úgy dönt, hogy:

A 22/2012. (III.14.) sz. Főv. Kgy. rendelet 50. § (1) bekezdésében biztosított jogával élve a Budapest V. kerület 24244/0/A/15 hrsz. alatt felvett, természetben Budapest V. kerület Semmelweis utca 15. III/10/A. sz. alatt található, 57 m2 alapterületű lakás megnevezésű ingatlan, a közös tulajdonból hozzá tartozó 522/10000 tulajdoni hányaddal 15.000.000,- Ft vételáron Vevők részére történő elidegenítése során elővásárlási jogával nem kíván élni, egyúttal felkéri a főpolgármestert a lemondó nyilatkozat aláírására.

A személyes adatok védelme érdekében a mellékletek megtekinthetők a Gazdasági Bizottság vagy Vagyongazdálkodási Főosztály Titkárságán.

